text: [{"text_idx": "#000003", "text": "Vi\u00f0 r\u00e6\u00f0slu eygleiddi heimurin sigurgongdina hja\u0301 ISIS nor\u00f0ur i\u0301gj\u00f8gnum Irak i\u0301 2014, har hundra\u00f0tu\u0301sundtals kristnar familjur vo\u0301r\u00f0u rikin fra\u0301 heimi og heimlandi si\u0301num. Nu\u0301, fimm a\u0301r seinni, takka vit Gudi og gle\u00f0ast saman vi\u00f0 teimum mongu, sum nu\u0301 venda aftur til si\u0301tt heimland at endurreisa ta\u00f0, sum ISIS leg\u00f0i eftir seg i\u0301 \u00f8sku. Sat-7 hevur vitja\u00f0 og gj\u00f8rt ein dokumentarfilm fra\u0301 leysgivna by\u0301arpartinum i\u0301 Qaraqosh, har tru\u0301gvandi irakar nu\u0301 uttan ste\u00f0g, fyltir vi\u00f0 vo\u0301n, byggja leivdirnar uppaftur."}, {"text_idx": "#000004", "text": "I\u0301 einum broti i\u0301 hesum dokumentarfilminum, \u201cSequel of Hope\u201d, si\u0301ggja vit eina pa\u0301skagudst\u00e6nastu i\u0301 eini stu\u0301gvandi fullari kirkju, har sannur takkar- og veitsluro\u0301mur merkir gudst\u00e6nastuna. Men hyggur ein n\u00e6rri, eru merkir at si\u0301ggja fra\u0301 ny\u0301ggjari forti\u0301\u00f0."}, {"text_idx": "#000005", "text": "Skava\u00f0 a\u0301 eina hvi\u0301ta steinpla\u0301tu standa sprayma\u0301la\u00f0u or\u00f0ini \u201cKalifati\u00f0 hja\u0301 ISIS varir um \u00e6vir\u201d. Hesi or\u00f0ini eru ikki vaska\u00f0 ella skava\u00f0 av, men eitt sto\u0301rt svart \u201cX\u201d er sett u\u0301tyvir. Ein a\u0301minning um ta\u00f0, i\u00f0 var her, og ta\u00f0, sum ikki er longur."}, {"text_idx": "#000006", "text": "I\u0301 2016 misti ISIS valdi\u00f0 i\u0301 Qaraqosh, og teir vo\u0301r\u00f0u riknir u\u0301r by\u0301num, men ta\u00f0 hevur tiki\u00f0 a\u0301r hja\u0301 flo\u0301ttafo\u0301lki at koma aftur til by\u0301in. I\u0301 dag eru bert umlei\u00f0 helvtin av teimum ta\u0301 55.000 i\u0301bu\u0301gvunum komnir heim aftur."}, {"text_idx": "#000007", "text": "Partar av by\u0301num li\u0301kjast sp\u00f8kilsisby\u0301um vi\u00f0 to\u0301mum g\u00f8tum og oy\u00f0il\u00f8gdum bygningum, sum liggja i\u0301 sori. ISIS oy\u00f0ileg\u00f0i, brendi og gj\u00f8rdi herverk a\u0301 allar kirkjur i\u0301 by\u0301num. Nakrir veggir eru gj\u00f8gnumhola\u00f0ir av skotum, og Jesus-myndir eru knu\u0301star og oy\u00f0ilagdar."}, {"text_idx": "#000008", "text": "Dansa av gle\u00f0i i\u0301 hu\u0301saleivdunum, ti\u0301 sja\u0301lvt i\u0301 \u00f8skuni er vo\u0301nin livandi"}, {"text_idx": "#000009", "text": "Essam Nagy fra\u0301 Sat-7, i\u00f0 hevur framleitt dokumentarin, sigur solei\u00f0is: \u201cSta\u00f0i\u00f0 er fylt av fo\u0301lkum, sum eru i\u0301\u00f0in og tra\u0301a eftir at vera partur av Jesu Krists likami... Allur hesin parturin pro\u0301gvar, at r\u00e6ttvi\u0301sin sigrar yvir myrkrinum og hatrinum\u201d."}, {"text_idx": "#000012", "text": "\u201cKirkjan er ikki bara ein bygningur\u201d, sigur kirkjulei\u00f0arin Majid, \u201cvit eru tann sanna kirkjan\u201d. Hann vi\u0301sir Nagy ta\u00f0 brenda altari\u00f0v sum er so\u0301ta\u00f0 og svart uttan, men reint hvi\u0301tt marmor innan."}, {"text_idx": "#000013", "text": "Ju\u0301, eldurin pi\u0301ndi. Hetta sama er galdandi fyri tey tru\u0301gvandi i\u0301 Qaraqosh, sigur Nagy. Tey bera tyngdina av \u00f8llum ti\u0301, tey eru farin i\u0301gj\u00f8gnum, men tey eru ikki uppgivin. \u201cTey eru har fyri at geva vitnisbur\u00f0in: \u201cTa\u00f0 er ikki so l\u00e6tt at ty\u0301na okkum\u201d \u2013 ta\u0301 tu\u0301 hevur mist alt, er tru\u0301gvin eftir\u201d."}, {"text_idx": "#000014", "text": "\u201c.. trongdir sum vit eru i\u0301 \u00f8llum f\u00f8rum, men to\u0301 ikki innibyrgdir; ivafullir, men to\u0301 ikki ra\u0301\u00f0leysir; ats\u00f8ktir, men to\u0301 ikki uppgivnir; feldir, men to\u0301 ikki ty\u0301ndir; alti\u0301\u00f0 berandi dey\u00f0ing Jesu vi\u00f0 okkum i\u0301 likaminum, fyri at Jesu li\u0301v ma\u0301 ver\u00f0a opinbera\u00f0 i\u0301 likami okkara\u201d (2 Kor 4,8-10)."}, {"text_idx": "#000015", "text": "I\u0301gj\u00f8gnum barnaarbei\u00f0i\u00f0 Simba eru vit no\u0301gv, b\u00f8rn og vaksin, sum kennast vi\u00f0 by\u0301in Qaraqosh fra\u0301 filmunum og s\u00f8guni um Myriam. Myriam var millum flo\u0301ttafo\u0301lkini, men er nu\u0301 vor\u00f0in ein ung gla\u00f0 genta og er eisini flutt heimaftur til si\u0301tt k\u00e6ra heimland og -by\u0301 Qaraqosh. Eisini henni fylgja vit i\u0301 ny\u0301ggja dokumentarinum."}, {"text_idx": "#000019", "text": "Summari\u00f0 er komi\u00f0 og summarlegurnar eru i\u0301 h\u00e6ddini. Ta\u0301 i\u00f0 man s\u00e6r hetta video, sum Jo\u0301gvan Olsen hevur sent okkum, ja ta\u0301 ber illa til at gerast anna\u00f0 enn gla\u00f0ur. Uppt\u00f8kan er u\u0301r Nor\u00f0ska\u0301la kirkju sunnudag..."}, {"text_idx": "#000022", "text": "Eftir eina langa og dru\u0301gva sju\u0301krelegu, doy\u00f0i hann, kendi presturin og rith\u00f8vundin, Timoty Keller. Runt allan heimin hava mong alfegin lisi\u00f0 onkra av hansara bo\u0301kum, ella ly\u0301tt a\u0301 onkra av mongu ta..."}, {"text_idx": "#000023", "text": "Gu\u00f0 virkar i\u0301 li\u0301vinum hja\u0301 teimum ungu i\u0301 Turkalandi, i\u0301gj\u00f8gnum sjo\u0301nvarpsra\u0301sina Sat7-Turk"}, {"text_idx": "#000026", "text": "Eftir-kristiligt. Sekul\u00e6rt. Ein glata\u00f0ur heimspartur. Hesar eru nakrar av or\u00f0ingunum, sum oftast ver\u00f0a ny\u0301ttar at ly\u0301sa kristindo\u0301min i\u0301 Evropa. Ho\u0301ast ta\u00f0, so eru fleiri og fleiri sum tru\u0301gv..."}, {"text_idx": "#000030", "text": "Vit ny\u0301ta cookies a\u0301 okkara si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000031", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000034", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000035", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000037", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000039", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}, {"text_idx": "#000040", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}]